Tuis | Witkerk
In biddende afhanklikheid wil ons God drie-enig eer en dien deur:
Te lewe in oorgawe aan God,
As dissipels van Jesus Christus anders as die wêreld te lewe,
In liefde uit te reik na mekaar en die wêreld,
Volgens ons gawes diensbaar te wees in die liggaam van Christus.
Volgens wetgewing MOET elke Suid Afrikaans geregistreerde webwerf die volgende skakel aangaande die Corona Virus (Covid-19) vertoon. Vir meer inligting aangaande die Corona Virus besoek hulle webwerf by https://sacoronavirus.co.za
Kantoor ure: 09:00 tot 12:00
Website – groei@witkerk.co.za
H/v Joubert straat en OR Tambo straat,
Ons staan in ‘n verhouding met God, onsself en die wereld en hierdie verhouding kry gestalte deur ons werksaamhede te struktureer in vier bedieninge naamlik aanbidding, getuienis, onderlinge sorg en verbondsopvoeding.
Ons droom van `n gemeente wat volgens die beginsels wat in die Skrif neergelê is funksioneer. Soos ons 1 Korintiers 12, Efesiers 4, Romeine 12, en 1 Petrus 4:7-11 verstaan, beteken dit dat die gemeente sal funksioneer as liggaam van Jesus Christus.
Die gemeente word as `n eenheid saamgebind omdat elke gemeentelid homself aan die een God gegee het as lewende offer. (Rom 12:1) Die eenheid van die liggaam word verder versterk deur die Gees wat in almal werk, die een hoop waartoe ons geroep is, die een doop waarmee almal gedoop is en die een geloof waartoe ons ons almal verbind het.
Dit beteken egter nie dat ons gemeente nie voorsiening maak vir die verskeidenheid van mense en persoonlikhede en vermoëns nie, inteendeel dit is juis hierdie verskeidenheid wat `n liggaam volledig maak! Ons aanvaar dus dat God “aan elkeen afsonderlik” `n genadegawe gegee het tot voordeel van almal (1Kor 12:7).
Ons wil hê dat elke gemeentelid sy gawes ontdek, hom sal aanmeld om opgelei en toegerus te word om daardie gawes suksesvol uit te leef, en dan in `n aktiewe bediening te staan waar die res van die liggaam voordeel trek uit die verskillende gawe-bedieninge. So word `n lidmaat nie net opgebou nie maar bou hy ook uit. Word hy nie geestelik vet nie, maar sterk. Gemeentelede is dus volgens Efesiers 4:12 verantwoordelik vir die diens en die opbou van die liggaam van Christus.
Wat vuur ons aan...
Ons glo dat die Bybel die antwoord het op die moderne mens se probleme en daarom verbind die gemeente hom daartoe dat die Woord van God op n relevante eenvoudige dinamiese wyse verkondig sal word.
Omdat ons glo dat die gemeente die liggaam van Christus is, glo ons dat elke gemeentelid n allerbelangrike ledemaat van hierdie liggaam is en diensbaar behoort te wees volgens sy/haar gawes. (Efe4:7)
Ons glo dat hierdie liggaamsmodel die beste na vore kom in n kleingroepbediening. Ons glo dat dit die plek is waar lidmate omgee vir mekaar deur te deel in mekaar se vreugde en in mekaar se lyding. (1 Kor 12:26)
Omdat die gemeente leef in die genade van die Here glo ons dat net ons beste vir die Here goed genoeg is. Ons streef daarna dat hierdie uitnemendheid n kenmerk mag word van die gemeente.
Total Page Visits: 1401